Come, let's do something for Bhojpuri...
आज एक जाना से बात होत रहल हवे ऊ भाई साहेब हमरा से कबो हिन्दी मे तऽ कबो भोजपुरी मे बतीयावत रहनी हई। बात अन्ना हजारे के अनशन से शुरू हो के भोजपुरी अउर हिन्दी के संबंध पऽ ले पहुँच गईल हवे। ऊँहा के बार-बार हमरा से ईहे कहत रहनी हई कि भोजपुरी हिन्दी से डेरात बिया बाकीर हकीकत का बावे शायद ऊँहा के मालूम नईखे। आई एक बार हकीकत से रूबरू होखल जाव...
कवनो बडहन आदमी के अँगुरी पकड के चले वाला छोट आदमी जब आपन सिना ठोक के समानांतर चले के कोशिश करे लागो तऽ बडहन आदमी के खराब लागल वाजीब बावे। अउर अगर छोटका के रफ्तार बडका से बीस होखे तऽ ढेर कडवाहट के अनुमान केहु भी लगा सकत बावे। अँगुरी पकड के चले वाला छोटका के ही ढेर सारा गुण के अपना मे समावेश कऽ के बडका जवन अपना कामयाबी के ताल ठोकत बावे ओकरा से छोटका के व्यक्तिगत बढन्ती कईसे देखल जाई? आज भोजपुरी के हालत भी ओह दुधारू गाय नियन हो गईल बावे जवना के कवनो गवाला अपना खटाल से बाहर नईखे जाऐ देबे के चाहत।
इतिहास ऐह बात के गवाह बावे कि जब-जब हिन्दी के लोकप्रियता बढल, भुमंडलीय विस्तार बढल, कवनो तरह के विकास भईल अउर कवनो भी प्रकार के उपलब्धी हासील कईलस, ओहमे कही ना कही भोजपुरी के सहयोग जुडल रहे। वईसे हमरा नईखे मालूम कि हिन्दी के उदगम कब भईल रहे बाकीर बिश्वास बावे कि ओही घरी भोजपुरी खतिरा भी आपन एगो नया भिंसार भईल होई। हिन्दी साहित्य से जुडल जेतना भी पुरान से पुरान अउर नया से नया कथा-कहानी, काव्य, लेख-आलेख भा उपन्यास हम पढले बानी ओहमे कम से कम तनी सा तऽ जरूर भोजपुरिया महक के महसुस कईले बानी। अउर ढेर सारा तऽ अईसन भी बाडे सन जवन कि भोजपुरी शब्दन के नेव पऽ ही आपन मकान बनवले बाडे सन। आज अगर हिन्दी के दस गो साहित्यकार लो के नाम हम गिने बईठी तऽ ओहमे दु जाना भोजपुरिया क्षेत्र से ही भेंटा जाईलो। अउर साहित्य ही ना हिन्दी फिलीम जगत मे भी भोजपुरी के सहयोगीता के नकारल नईखे जा सकत। काहेकि भोजपुरी के बिना सहयोग लिहले मोहम्द रफी के गावल “नैन लड जईहे...” भी ऐतना लोकप्रिय ना भईल रहीत। पुरा देश मे राज करे वाला “डॉन” के जब आपन असल चरीत्र बतलावे के रहल तऽ उहो गंगा किनारे ही आपन ठेहा लगवले। अउर त अउर अपना कवनो भी फिलीम मे पंजाब देखावे के सोच रखे वाला किंग खान के जब माटी से प्रेम देखावे के रहल तऽ आजमगढ के भोजपुरिया धरती मे ही उनका “स्वदेश” के प्रेम देखाई दिहलस। अब अगर भोजपुरी आपन दिशा बदल लेत बिया तऽ हो सकत बावे कि भवीष्य मे ई सभ हिन्दी मे ना देखे के मिलो।
आजादी के बाद से ही समय-समय पऽ भोजपुरी के आपन अधीकार अउर सम्मान के बात उठ रहल बावे। बाकीर हर बार कबो देश सरीयावे के नाम पऽ, कबो एकता बढावे के नाम पऽ अउर कबो अलगाववाद मिटावे के नाम पऽ हिन्दी द्वारा भोजपुरी के शोषण कईल गईल बावे। आज जब भोजपुरिया लोग मे अपना भाषा (भोजपुरी) खतिरा सम्मान अउर प्रेम के चाहत जनुन बन चुकल बावे तऽ हिन्दी अउर हिन्दी के कुछ संरक्षक लोग भोजपुरी के आपन भवन बनावे देबे के नईखे चाहत। काहेकि अगर भोजपुरी के स्वतंत्र भाषा बना दिहल गईल तऽ हिन्दी के एगो बडहन जन-समुदाय कट जाई आ क्षेत्रीय तौर पऽ भी हिन्दी के एगो खास क्षेत्र भोजपुरी भाषीय क्षेत्र के नाम जानल जाऐ लागी। अउर हिन्दी के संरक्षक लोग के हिन्दी के प्रकार मे से भी “बिहारी हिन्दी” के मेटकावे के पड जाई। जवन कि संयोग से एगो भाषा वर्चस्व के रूप मे हिन्दी के घाटा पहुँचावे वाला बात बावे।
हिन्दी के एगो उपभाषा के दरजा पावे वाला भोजपुरी जब एगो अलगे भाषा बन जात बिया तऽ समुचा हिन्दी जगत के भी ओह सभ चिझन से अपना के दर-किनार करे के पड जाई जवना मे कवनो तरह से भोजपुरी जुडल बावे। अउर शायद ईहो हो सकत बावे कि भोजपुरी के वजह से चलत ढेर हिन्दी के प्रोजेक्ट भी बंद करे के पड जाव। भोजपुरिया ईलाका के उदयीमान साहित्यकार लो भी भोजपुरी के तरफ चल जाव। अउर भोजपुरी हिन्दी मे कवनो भी तरह के आपन मौजुदगी से साफ इनकार कऽ देबे। जवना कारण से हिन्दी के आर्थीक घाटा हो सकत बावे। अउर भोजपुरी के फईलत लोकप्रियता के वजह से हिन्दी के मन मे कही ना कही ई डर जरूर समा चुकल बावे।
जय भोजपुरी
Views: 130
अरे वाह !!! मज़ा आ गइल इ लेख पढ़ी के ...महाराज कहवा छुपा के धइले रहनी हा अइसन टेलेंट...बहुत ही विश्लेंनात्मक और आँख खोले वाला लेख ...हिंदी हमनी के जान हा त भोजपुरी हमनी के पहिचान हा ..जय भोजपुरी
शशि भाई प्रनाम आ जय भोजपुरी
राउर कलम आ सोच मे हईसन धार , आजु ले ना देखले रहनी ह भाई , एक दम बेजोड आ एक दम टांठ ! संजीव भईया के लेख मन परि गईल ह ! बहुत खुब ! आ हमरा देखे से राउर अब ले जतना पोस्ट आ लेख आईल बा ओह मे सबसे बेहतरीन ।
आ सबसे बडहन बात की राउर बात एक दम सोरह आना सांच बा ! एह मे टुकि भर सुबहा नईखे आ एहि से उ कुल्हि गोडा अललाई के परल बाडन स भोजपुरी के पाछे की एकर भला जनि होखे ।
बहुत बेजोड कहनी भाई जी ! चाबस !
जय भोजपुरी
शशि भाई, देखी बात चाहे जवन भईल होखे बाकीर आज जरूरत ईहे बावे कि भोजपुरी के खिलाफ उठे वाला हर सवाल के हमनी के जबाब दिहल जाव। देहाती अउर गंवही लोग के भाषा के प्रयोग करे वाला लोग के संज्ञा हमनी के मिल चुकल बावे बाकीर अब केहु ई कहो कि भोजपुरी डेरात बिया तऽ ई ठीक नईखे नू। कवनो भी दोसरा भाषा के बारे मे बुराई भा घटीया कॉमेंट करे के पहिले केहु के ई जरूर सोचे के चाही कि ऊ एगो भाषा हिय जवना के कुछ लोग अपना माई के दरजा देवे ला। भोजपुरी के मान्यता खतिरा जेतना जगे बतकही भईल बावे अउर जेतना हम देखले बानी ओह मे कही कवनो भोजपुरी प्रेमी द्वारा कवनो देसरा भाषा के बारे मे कुछवु गलत कहत नईखी देखले। ई हमनी भोजपुरिया लोग के खासीयत ही हवे। बाकीर सहनशिलता के भी एगो सीमा होला। अउर कोशिश ईहे करे के बावे कि टुटल मन के भी सरीया के रखल जाव ना तऽ जहीया छिटा जाई तहीया ढेर लोग के आँख मे पत्थर के आँख सेट करे के पड जाई।
जय भोजपुरी
shashi bhai parnam a jai bhojpuri |
aab ka kahi kuch bolate naikhe ji |
ekdam sahi a be jod bat kahala bhai |
sanjeev bhai sahi kahale dehati a gavahi ta hamani banija
lekin jab kehu kahi ki derat bada ta jawab devehi ke padi
bahut sunnar bhaiya lekin etana deen kaha rahal marde....
bhejat rahi bhai ji hamara ke ta padh ke hi bada maja avat ba |
jai bhojpuri
sanjay pandey
सरल और सहज लेख,
शशि भाई जय भोजपुरी,
राउर एह पोस्ट से ओह लोगन के आँख पर पडल पर्दा ज़रूर हट जाई जे भोजपुरी के दिन हिन् भाषा समझेला ।
दोसरा के केहू के बात के छोड़ दी बल्कि अपना भोजपुरी समाज में बहुत ईसन लोग बावे जे हिंदी के तुलना में भोजपुरी के कम महत्व देला लोग।हर भाषा के आपण सम्मान बा कौनो भाषा ख़राब नईखे लेकिन अगर केहू कहो की फलनवा भाषा ज्यादा अच्छा बा और फलनवा भाषा ख़राब बा त इ गलत बात बा ।
भोजपुरी के खुशबु हर भाषा में बसल बा चाहे उ हिंदी होखो या अंग्रेजी।
जे भोजपुरी के कमतर समझेला उ शशि भाई के इ पोस्ट जरुर पढो।
बहुत बहुत धन्यवाद शाही भाई
शशि भाई प्रनाम आ जय भोजपुरी!
बहुत बेजोड कहनी भाई जी !
बेहतरीन।बहुत बहुत धन्यवाद!
परनाम आ जय भोजपुरी शशि भाई जी ,
बहुत ही बढ़िया तरीका से आ असलियत के दरशावत लिखत गईल बानी. ई सांच बात हा कि हिन्दी के सम्मान सबसे ज़्यादा भोजपूरिया लोग ही देलेबा आ आज भी देवेला. ना त मलयाली, तेलगु, तमिल, उडिया, पंजाबी आदि भाषा बोले वाला हिन्दी के केतना प्राथमिकता देला लोग ए कहु से छुपल नईखे.
खैर दिल से लिखल राउउर रचना बेशक़ीमती बा... जय हो ..
pranam shashi bhai jee !
ek din padhat rahni t linke fail ho gail
feru poora padh paini man se bat
ehe nikla waah bhai jee waah
bahute sunar bahute niman
eh mai kavno du raay naikhe !
raura lekhni ke humar salam
jai bhojpuri jiya bhojpuri !
Comment
© 2012 Created by Admin.
eng_Latn bho_Deva bho_Deva bho_Deva bho_Deva bho_Deva bho_Deva eng_Latn bho_Deva bho_Deva bho_Deva bho_Deva bho_Deva bho_Deva bho_Deva bho_Deva gla_Latn quy_Latn luo_Latn bos_Latn mri_Latn mri_Latn ace_Latn lit_Latn ban_Latn mag_Deva bho_Deva bho_Deva bho_Deva bho_Deva bho_Deva hin_Deva bho_Deva bho_Deva hin_Deva bho_Deva bho_Deva bho_Deva cjk_Latn twi_Latn quy_Latn sna_Latn nso_Latn bug_Latn sot_Latn awa_Deva fra_Latn eng_Latn